ПРЕДЛОГ ЗАКОНА

О ИЗМЕНАМА И ДОПУНАМА

ЗАКОНА О СПРЕЧАВАЊУ КОРУПЦИЈЕ

**Члан 1.**

У Закону о спречавању корупције („Службени гласник РС”, бр. 35/19, 88/19 и 11/21 – аутентично тумачење), у члану 2. тачка 1) после речи: „стицања” додаје се реч: „недозвољене”.

**Члан 2.**

У члану 10. став 1. после речи: „струци” додају се запета и речи: „поседује посебна знања и искуство у области спречавања корупције”.

**Члан 3.**

У члану 17. став 4. речи: „престанком јавне функције” замењују се речима: „ступањем на јавну функцију новог”.

**Члан 4.**

У члану 18. став 1. после речи: „јавна функција,” додају се речи: „заменик директора Агенције постаје вршилац функције директора Агенције, а ако Агенција нема заменика директора, ”.

**Члан 5.**

У члану 46. став 1. мења се и гласи:

„Јавни функционер, чија јавна функција захтева рад са пуним радним временом или стални рад, не може да обавља други посао или делатност.”.

Ст. 3. и 4. мењају се и гласе:

„Изузев послова, односно делатности из става 2. овог члана, Агенција може, на захтев јавног функционера, да да сагласност за обављање и других послова, односно делатности. Уз захтев јавни функционер доставља позитивно мишљење органа који га је изабрао, поставио или именовао на јавну функцију. Државни службеник на положају дужан је да, уз захтев, достави сагласност непосредно претпостављеног. О потпуном и уредном захтеву Агенција је дужна да одлучи у року од 15 дана од дана пријема захтева.

Ако утврди да се обављањем посла, односно делатности из ст. 2. и 3. овог члана, угрожава непристрасно вршење или углед јавне функције, односно да представља сукоб интереса, Агенција одређује рок у којем је јавни функционер дужан да престане са обављањем тог посла, односно делатности.”.

У ставу 5. број: „4.” замењује се бројем: „3.”.

**Члан 6.**

У члану 48. став 1. после речи: „радног односа”, додају се запета и речи: „рад са пуним радним временом или стални рад”.

У ставу 2. после речи: „у органу јавне власти,” додају се речи: „за време вршења јавне функције,”.

**Члан 7.**

У члану 53. став 1. после речи: „акције” речи: „више од 20%” бришу се, а речи: „у коме је више од 20% капитала у својини Републике Србије, аутономне покрајине, јединице локалне самоуправе или градске општине” замењују се речима: „у којем Република Србија, аутономна покрајина, јединица локалне самоуправе или градска општина има удео или акције”.

После става 3. додају се ст. 4. и 5. који гласе:

„Агенција сачињава и води евиденцију правних лица из става 1. овог члана у којима јавни функционер или члан породице има удео или акције.

Подаци који су јавно доступни из Евиденције правних лица из става 4. овог члана су:

1) име и презиме јавног функционера и члана породице;

2) јавна функција коју врши;

3) назив правног лица, матични број, седиште, име и презиме одговорног лица и подаци о подносиоцу обавештења;

4) назив органа јавне власти који је наручилац посла;

5) врста и предмет поступка;

6) датум почетка и окончања поступка;

7) број и вредност уговора о јавној набавци, поступку приватизације или другом поступку.”.

**Члан 8.**

У члану 54. после става 1. додаје се став 2. који гласи:

„Под недозвољеним утицајем из става 1. овог члана подразумева се сваки утицај који није заснован на закону или другом пропису, којим се утиче на законито и правилно поступање јавног функционера Агенције у вршењу јавне функције.”.

**Члан 9.**

У члану 55. став 1. мења се и гласи:

„Лице коме је престала јавна функција, две године по престанку јавне функције, не може, без сагласности Агенције, да заснује радни однос, односно пословну сарадњу са правним лицем, предузетником или међународном организацијом који имају пословни однос са органом јавне власти у којем је јавни фунцкионер вршио јавну функцију.”.

После става 3. додаје се нови став 4. који гласи:

„У поступку давања сагласности из става 1. овог члана, Агенција нарочито цени која овлашћења у вршењу јавне функције је имао подносилац захтева.”.

Досадашњи став 4. постаје став 5.

**Члан 10.**

У члану 71. став 1. тачка 22) мења се и гласи:

„22) готов новац, дигиталну имовину и драгоцености, као и другу покретну имовину чија вредност прелази 5.000 евра у динарској противвредности према средњем курсу Народне банке Србије.”.

**Члан 11.**

У члану 77. после става 2. додаје се став 3. који гласи:

„Поступак из става 2. овог члана може се покренути у року од две године од дана сазнања за постојање повреде овог закона, а не може се покренути или окончати, ако је од поступања или непоступања јавног функционера, којим је учињена повреда овог закона, протекло пет година. ”.

**Члан 12.**

У члану 82. став 3. после речи: „повреде” додаје се запета и речи: „као и чињеница да ли је јавни функционер поступио по претходно изреченој мери опомене до истека рока који му је у одлуци одређен”.

**Члан 13.**

У члану 100. став 1. тачка 3) после речи: „акције” речи: „више од 20%” бришу се, а речи: „у коме је више од 20% капитала у својини Републике Србије, аутономне покрајине, јединице локалне самоуправе или градске општине” замењују се речима: „у којем Република Србија, аутономна покрајина, јединица локалне самоуправе или градска општина има удео или акције” бришу се.

**Члан 14.**

Назив члана и члан 101. мењају се и гласе:

„Непријављивање имовине и прихода или давање лажних података о имовини и приходима

Члан 101.

Јавни фунционер који супротно одредбама овог закона не пријави Агенцији имовину и приходе или даје лажне податке о имовини и приходима, у намери да прикрије податке о имовини и приходима, казниће се затвором од шест месеци до пет година.”.

**Члан 15.**

У члану 103. став 1. број: „50.000” замењује се бројем: „100.000”.

Тачка 17) мења се и гласи:

„17) не поднесе извештај о имовини и приходима или обавештење у прописаном року, односно поднесе нетачан или непотпун извештај о имовини и приходима (чл. 68. и 69)”.

У ст. 3. до 5. број: „50.000” замењује се бројем: „100.000”.

**Члан 16.**

У члану 104. број: „50.000” замењује се бројем: „100.000”.

**Члан 17.**

У члану 105. став 1. број: „500.000” замењује се бројем: „1.000.000”.

У ставу 2. број: „50.000” замењује се бројем: „100.000”.

**Члан 18.**

У члану 106. број: „50.000” замењује се бројем: „100.000”.

**Члан 19.**

Овај закон ступа на снагу осмог дана од дана објављивања у „Службеном гласнику Републике Србије”.